Oulun Kärpät
Naisten jääkiekko

| --- | --- |
Kultaa: 3: 2012, 2017, 2018
Hopeaa: 7: 1996, 1998, 2000, 2001, 2003, 2006, 2007
Pronssia: 7: 2002, 2004, 2005, 2008, 2011, 2013, 2019
Naisten jääkiekko aloitettiin Kärpissä 1990-luvun alussa, ja kaudella 1994–1995 Kärpät pelasi ensimmäisen kautensa SM-sarjassa. Kärppien naiset ovat voittaneet 16 mitalia: 3 kultaa (vuosina 2012, 2017 ja 2018), 7 hopeaa (vuosina 1996, 1998, 2000, 2001, 2003, 2006 ja 2007) ja 6 pronssia (vuosina 2002, 2004, 2005, 2008, 2011 ja 2013).
Kaudella 2005–2006 Kärpät oli runkosarjan kolmas. Loppuottelussa Kärpät kohtasi Ilveksen, joka oli voitoin 3–0 parempi. Kärppien Terhi Mertanen voitti pudotuspelien pistepörssin. Kärppien A-tyttöjen joukkue oli kolmas SM-turnauksessa, jonka kolme ensimmäistä sijaa ratkaistiin lohkomuotoisessa turnauksessa.
Kaudella 2006–2007 Kärpät oli runkosarjan kolmas. Kärppien tehokkain pelaaja runkosarjassa oli Eini Lehtinen. Espoo Blues oli kuitenkin loppuottelussa parempi voitoin 3–1.
| Arvokisamitalin Kärppiä edustaessaan voittaneet pelaajat> Turnaus | Arvokisamitalin Kärppiä edustaessaan voittaneet pelaajat> Vuosi | Arvokisamitalin Kärppiä edustaessaan voittaneet pelaajat> Mitali | Arvokisamitalin Kärppiä edustaessaan voittaneet pelaajat> Lukumäärä | Arvokisamitalin Kärppiä edustaessaan voittaneet pelaajat> Pelaajat |
| --- | --- | --- | --- | --- |
| EM | 1995 | kulta | 1 | Niina Siren |
| EM | 1996 | pronssi | 6 | Johanna Hirvinen (mv), Satu Huotari, Tuija Kuusisto, Sanna Lankosaari, Marja-Helena Pälvilä, Katja Riipi |
| MM | 1997 | pronssi | 4 | Lankosaari, Pälvilä, Riipi, Päivi Salo |
| OK | 1998 | pronssi | 5 | Huotari, Lankosaari, Pälvilä, Riipi, Salo |
| MM | 1999 | pronssi | 4 | Huotari, Minna-Riikka Hurskainen (mv), Lankosaari, Riipi |
| MM | 2000 | pronssi | 4 | Hirvinen (mv), Lankosaari, Pälvilä, Henna Savikuja |
| MM | 2004 | pronssi | 4 | Satu Hoikkala, Terhi Mertanen, Savikuja, Sirviö |
| MM | 2008 | pronssi | 3 | Mira Jalosuo, Eini Lehtinen, Sirviö |
| MM | 2009 | pronssi | 3 | Anne Helin, Jalosuo, Sirviö, |
| OK | 2010 | pronssi | 3 | Helin, Mira Kuisma, Sirviö |
| MM | 2011 | pronssi | 1 | Helin, Niina Mäkinen |
| MM | 2015 | pronssi | 1 | Mäkinen |
Kaudella 2007–2008 C-tyttöjen joukkue voitti Kuortaneella järjestetyn SM-turnauksen. Kärpät voitti oman alkulohkonsa maalierolla 14–0. Kärpät voitti loppuottelussa Vaasan Sportin. Kärppien naisten joukkue oli runkosarjassa kolmas. SM-sarjan pistepörssin voitti Kärppien Eini Lehtinen. Pronssiottelussa Kärpät voitti JyHC:n maalein 5–2.
Kaudella 2008–2009 Kärppänaiset eivät saaneet mitalia. Pronssiottelussa HPK kukisti Kärpät. SM-sarjan All Stars -kentälliseen valittiin Kärpistä puolustaja Mira Jalosuo sekä hyökkääjä Anne Helin. Kärppien A-tyttöjen joukkue oli SM-turnauksessa kahdeksas. C-tyttöjen joukkue sen sijaan hävisi loppuottelussa TuusKiekolle.
Kärppien naisjoukkue jäi neljänneksi kaudella 2009–2010. Kärpät kohtasi edellisen kauden tapaan HPK:n pronssiottelussa, jonka HPK voitti. C-tyttöjen SM-sarjan runkosarjassa Kärpät oli kolmas.
Kärpät on naisten SM-sarjan maratontaulukossa sijalla kolme, samoin SM-loppusarjan ja pudotuspelien maratontaulukossa. Kärpissä nykyisin pelaava Anne Helin on kuudentena SM-sarjan pistetaulukossa, tehopisteillä 327+222.
Ensimmäinen Kärppiä edustanut nainen, joka voitti arvokisamitalin, oli vuoden 1995 Euroopan mestaruuskilpailussa kultamitalin voittanut Niina Siren. Sen jälkeen Kärppiä edustaneet naiset ovat voittaneet 28 mitalia, viimeksi Anne Helin MM-kisoissa 2011.
Kärpistä oli mukana voittamassa olympiapronssia vuonna 1998 viisi naista: Satu Huotari, Sanna Lankosaari, Pälvilä, Katja Riipi sekä Päivi Salo. Torinon olympialaisissa 2006 Kärpistä oli mukana Terhi Mertanen, Sirviö, Satu Hoikkala ja Marja-Helena Pälvilä. 2000-luvulla Kärppänaiset ovat voittaneet mitaleita kaikista neljistä arvokisoista, joissa Suomi on ollut mitaleilla: vuosien 2000 ja 2004 maailmanmestaruuskisojen pronssijoukkueissa oli mukana kummassakin neljä Kärppien pelaajaa, ja vuosien 2008 ja 2009 maailmanmestaruuskisojen pronssijoukkueissa oli mukana kummassakin kolme Kärppien naispelaajaa.